Baktériumok és vírusok is okozhatnak az ízületi gyulladást? - Mozogjunkjobban.com
Baktériumok és vírusok is okozhatnak az ízületi gyulladást?
A baktériumfertőzés okozta ízületi gyulladásokat különféle gennykeltő baktériumok okozzák.
Nagyon súlyos mozgáskorlátozottsággal járnak, de szerencsére ritkán fordulnak elő ⇒
⇒ A tuberkulotikus ízületi gyulladás a rendszeres BCG-védőoltás és a célzott antibiotikus kezelés bevezetése óta igen ritka.
A betegség kórokozója a Koch-bacilus, mely elsősorban a tbc kialakulásáért felelős.
A folyamat az ízületeket és a csontállományt külön-külön vagy együtt is károsíthatja, és súlyos csontdeformitást okozhat. Egyik ismert formája a csigolyakárosodást követő púp.
A TBC-s csigolyagyulladás a lágy részekre, akár a lágyékszalagig is terjedhet, ezt hívják hideg tályognak. A betegség az elváltozás elhelyezkedésétől függően ízületi vagy csigolyamerevséggel végződhet.
A kórjóslat a kezelési módszerek fejlődésével jelentős mértékben javult, súlyos kimenetelű formái ma már csak kivételesen ritkán fordulnak elő.
⇒ A gennyes ízületi gyulladás kórokozói a különféle gennykeltő baktériumok, a Strepto-, a Pneumo-, a Gono-és a Staphylococcusok. A szerencsére nem túl gyakori betegség súlyos károsodást okozhat az ízületekben.
⇒ A nemi úton terjedő betegségeket (különösképpen a gonorrhoeát) kísérő ízületi gyulladás a kezdeti húgycsőgyulladás után néhány héttel jelentkezik, főleg akkor, ha a húgycső gyulladását nem kezelték ki tökéletesen.
Általában csak egy ízületet érint (a térdet vagy a bokát), és ugyanazt a kezelést igényli, mint a gonorrhoea. AIDS-betegeknél is kialakulhat ízületi gyulladás.
A vírusfertőzés okozta ízületi gyulladás számos vírusos megbetegedésben előfordul (…)
(…) Ugyanakkor egyedi jellegzetességei nincsenek, tünetei beleolvadnak az amúgy is izomfájdalmakkal kísért vírusos tünetegyüttesbe.
Vírusos megbetegedésekkel egyébként is gyakorta együtt járnak az ízületek fájdalmai. Éppen ezért az alapbetegség kezelése során az ízületi gyulladás is fokozatosan eltűnik.
Többet is megtudhat az ízületi fertőzésekről! >>>